**Κοστολόγηση λογιστικού γραφείου**

Άρθρο του Προέδρου της ΠΑΕΛΟ

Κου Λάμπρου Μπέλεση

Το Επάγγελμα του λογιστή φοροτέχνη και κυρίως του ιδιοκτήτη λογιστικού γραφείου (μικρού η μεσαίου) ,είναι πολύ δύσκολο με παρά πολλές απαιτήσεις  και με πολύ χαμηλές αμοιβές.

Αν κανείς αναζητήσει προσφορά για τήρηση διπλογραφικών βιβλίων μπορεί να βρει από 50 ευρώ τον μήνα έως 500 ευρώ τον μήνα για την ίδια εταιρική μορφή επιχείρησης με τον  ίδιο φόρτο εργασίας!

Το ίδιο φυσικά συμβαίνει με τα απλογραφικά βιβλία αλλά και με την σύνταξη των φορολογικών δηλώσεων στις οποίες συναντάμε και προσφορές της μορφής στην 3 η μία δήλωση δωρεάν.

Αυτές οι μεγάλες αποκλίσεις δείχνουν ότι σίγουρα δεν υπάρχει κάποιος κανόνας που να ακολουθεί ο κάθε συνάδελφος για να δώσει μια προσφορά σε υποψήφιο πελάτη, ενώ σίγουρα δεν υπάρχει μια ελάχιστη αμοιβή για κάθε εργασία που παρέχει ένα λογιστικό γραφείο.

Το αν νομικά μπορεί να κατοχυρωθεί ένας ενιαίος κατάλογος είναι κυρίως θέμα ΟΕΕ και φυσικά εμπεριέχει και νομικές προεκτάσεις.

Στις παρακάτω γραμμές θα αναλύσουμε τα κόστη ενός λογιστικού γραφείου, θα μιλήσουμε για το νεκρό σημείο και θα αναφέρουμε παραδείγματα προτύπου κόστους λογιστικού γραφείου.

Θα περιγράψουμε με απλό ,λιτό και κατανοητό τρόπο την έννοια του κόστους ,με ποια στοιχεία μπορούμε να δημιουργήσουμε ένα σταθερό μοντέλο κόστους (standard cost) και πως καταλήγουμε μέσα από το οικονομικό αυτό μοντέλο να βρίσκουμε το σημείο που δεν έχουμε ούτε κέρδη ούτε ζημιές κάτι που μας βοηθά να λάβουμε αποφάσεις βελτίωσης της κερδοφορίας του γραφείου μας.

Ας δούμε λοιπόν κάποιες έννοιες σχετικές με το θέμα μας

***Α) Τι είναι κόστος***

Κόστος για μία επιχείρηση είναι η αξία των οικονομικών μέσων που χρησιμοποιούνται για να μπορέσουν να αποκτηθούν αγαθά και υπηρεσίες που θα έχουν άμεσο η μελλοντικό όφελος για αυτήν

***Β) Πως λειτουργεί το κόστος***

1. Προσδιορίζουμε το πραγματικό κόστος  ανά προϊόν η υπηρεσία
2. Στην συνέχεια αναλύουμε το κόστος ώστε να καταλήξουμε σε χρήσιμα συμπεράσματα με τα οποία μπορούμε να βοηθήσουμε την επιχείρηση στη σωστή και ορθολογική διοίκηση και στην λήψη σωστών αποφάσεων

***Γ) Τι πετυχαίνουμε***

1. την σωστή άσκηση τιμολογιακής πολιτικής
2. τον έλεγχο  με βάση τις ποσότητες  και τις δαπάνες στην αποτελεσματικότητα των μέσων παραγωγής
3. Την ανάλυση των ποσοτικών δεδομένων και την κατάλληλη σύνθεση τους ώστε να μπορούμε να βγάλουμε σωστά συμπεράσματα ώστε να μπορούμε να λάβουμε τις σωστές αποφάσεις

***Δ) Κατάρτιση προϋπολογιστικού και προτύπου κόστους και σύγκριση τους***

Ο βασικός μας στόχος όταν ολοκληρώσουμε την σύνταξη του προϋπολογιστικού κόστος είναι να καταφέρουμε να βρούμε που θα φτάσει το κόστος μας.

Αντίθετα με το πρότυπο κόστος είναι να βρούμε που θα πρέπει να φθάσει το κόστος

Η διαφορά μεταξύ πραγματικού και προϋπολογιστικού κόστους είναι αυτό που μας ορίζει ποιο είναι το αναμενόμενο **κέρδος η ζημιά** και μια ανάλυση στα επιμέρους στοιχεία που το συντάσσουν μπορεί να μας δείξει τι πρέπει να αλλάξουμε   Ώστε για να έχουμε κέρδη μπορεί να πρέπει να έχουμε αλλαγή στην γραμμή παραγωγής, αλλαγή στην τιμολογιακή μας πολιτική η και αλλαγή ά στους προμηθευτές που προμηθευόμαστε τις πρώτες και βοηθητικές ύλες .η αλλαγή στην μισθολογική πολιτική

Επομένως είναι απολύτως αντιληπτό ότι το πρότυπο κόστος είναι πολύ σημαντικό εργαλείο για να μπορεί η διοίκηση να ελέγχει τις λειτουργίες της επιχείρησης και να βλέπει πια κομμάτια έχουν αρνητικές αποκλίσεις να βρει τι ακριβώς φταίει γι’ αυτό και στο τέλος να τις εκμηδένιση

**Σημαντικά στοιχεία για να φτιάξουμε ένα μοντέλο  προτύπου κόστους είναι τα εξής:**

* Ποιο θα είναι το εμπόρευμα το προϊόν υπηρεσία που θα πουλήσουμε
* Πόσα προϊόντα θα παράγουμε πως θα τα πουλήσουμε και πόσες υπηρεσίες θα χρειαστούμε
* Σε περίπτωση παραγωγής πολύ σημαντικός είναι ο τρόπος του στησίματος της παραγωγικής
* ποιες θα είναι οι αναλώσιμοι ποσότητες και
* ποιες δαπάνες χρειάζονται για την παραπάνω παραγωγή

***Ζ) Νεκρό σημείο η αλλιώς Break even analysis***

 Νεκρό σημείο είναι το πόσο εκείνο των πωλήσεων με το οποίο μία επιχείρηση καλύπτει ακριβώς τα σταθερά και τα μεταβλητό έξοδα χωρίς να έχει ούτε κέρδος ούτε ζημιά

Τι στοιχεία χρειαζόμαστε για να βρούμε το νεκρό σημείο

Οι δαπάνες   διαιρούνται σε δύο σημαντικά ήδη όπως έχουμε πει:

* σταθερές και
* Μεταβλητές

Οι σταθερές δαπάνες που παραμένουν αμετάβλητες και ανεξάρτητες από το ύψος των πωλήσεων όπως είναι τα έξοδα διοικητικής λειτουργίας,  τα έξοδα χρηματοδότησης κλπ

Οι μεταβλητές προσδιορίζονται σε σχέση με το ύψος των πωλήσεων πχ το κόστος παραγωγής είναι υπερωρίες κλπ

Τα πλεονεκτήματα που έχει η εύρεση του νεκρού σημείου της επιχείρησης είναι :

1. Βρίσκουμε το ελάχιστο επίπεδο πωλήσεων ούτως ώστε η επιχείρηση να μη λειτουργεί ζημιογόνα
2. Γνωρίζουμε πόσο μπορούν να μειωθούν οι πωλήσεις και η επιχείρηση να συνεχίσει να έχει κέρδη

Ας πάμε λοιπόν να μεταφέρουμε τις έννοιες αυτές σε ένα λογιστικό γραφείο με υποθετικά δεδομένα.

**ΕΤΗΣΙΟ BUDGET 2023**

**ΑΝΑΛΥΣΗ ΕΣΟΔΩΝ**

Εδώ έχουν τα σταθερά μηνιαία έσοδα έχουν διαιρεθεί σε έσοδα από 4 κατηγορίες πελατών και στον προσδιορισμό του κόστους λειτουργίας δεν έχουν υπολογισθεί τα έσοδα από τις ετήσιές φορολογικές δηλώσεις η κατ’ αποκοπή εργασίες γιατί δεν αποτελούν σταθερά έσοδα αλλά έκτακτα και μεταβλητά έσοδα . Οι αμοιβές ανά επιχείρηση έχουν σημαντική διακύμανση και φυσικά οι τιμές των εσόδων αφορούν καθαρή αξία και δεν περιλαμβάνουν ΦΠΑ. Ας δούμε και αναλύσουμε λοιπόν το παρακάτω μοντέλο λειτουργίας λογιστικού γραφείου.

1η ΚΑΤΗΓΟΡΙΑ: ΑΠΛΟΓΡΑΦΙΚΑ ΜΕ ΦΠΑ



Παρατηρούμε ότι οι τιμές κυμαίνονται από 15 έως 400 ευρώ. Ο Μ.Ο. για 26 πελάτες σε αμοιβή είναι: **107,5 ευρώ.**

2η ΚΑΤΗΓΟΡΙΑ: ΕΠΟΠΤΕΙΕΣ



Παρατηρούμε ότι οι τιμές κυμαίνονται από 450 έως 800 ευρώ. Ο Μ.Ο. για 3 πελάτες σε αμοιβή είναι**: 616 ευρώ.**

3η ΚΑΤΗΓΟΡΙΑ: ΧΩΡΙΣ ΦΠΑ (ΑΠΛΟΓΡΑΦΙΚΑ ΚΑΙ ΔΙΠΛΟΓΡΑΦΙΚΑ)



Παρατηρούμε ότι οι τιμές κυμαίνονται από 25 έως 600 ευρώ. Ο Μ.Ο. για 8 πελάτες σε αμοιβή είναι: **159 ευρώ.**

4η ΚΑΤΗΓΟΡΙΑ: ΔΙΠΛΟΓΡΑΦΙΚΑ ΒΙΒΛΙΑ ΜΕ ΦΠΑ



Παρατηρούμε ότι οι τιμές κυμαίνονται από 100 έως 450 ευρώ. Ο Μ.Ο. για 6 πελάτες σε αμοιβή είναι: **242 ευρώ.**

Αν θελήσουμε να δούμε το σύνολο των εσόδων αλλά να αναλύσουμε και την συμμετοχή στον ετήσιο τζίρο ας δούμε τον παρακάτω πίνακα:



**ΑΝΑΛΥΣΗ ΔΑΠΑΝΩΝ**

Τις δαπάνες τις έχουμε αναλύσει σε *σταθερές* και *μεταβλητές*.

Οι **σταθερές** που αφορούν την λειτουργία του γραφείου με το κλειδί στο χέρι για το συγκεκριμένο γραφείο είναι:

* ΓΡΑΜΜΑΤΕΙΑ
* ΥΠΑΛΛΗΛΟΣ ΕΞΩΤΕΡ
* ΔΕΗ - ΦΥΣΙΚΟ ΑΕΡΙΟ
* ΣΤΑΘΕΡΑ ΤΗΛ - ΙΝΤΕΡΝΕΤ
* ΕΝΟΙΚΙΟ Η ΙΔΙΟΧΡΗΣΗ
* ΠΡΟΓΡΑΜΜΑΤΑ
* ΕΥΔΑΠ ΚΙΝΗΤΑ
* ΔΙΑΦΟΡΑ ΕΞΟΔΑ
* ΒΕΝΖΙΝΕΣ-ΚΙΝΗΣΗ
* ΓΡΑΦΙΚΗ ΥΛΗ

Οι **μεταβλητές** που αφορούν την λειτουργία του γραφείου με το κλειδί στο χέρι για το συγκεκριμένο γραφείο είναι:

* Αμοιβές παραγωγής (εργαζόμενοι λογιστές και εξωτερικοί συνεργάτες). Στο κόστος υπολογίζουμε και εργοδοτικές εισφορές, δώρα και επιδόματα (στο ετήσιο κόστος).

Ακολουθεί παράδειγμα ανάλυσης του σταθερού και μεταβλητού κόστους στον επόμενο πίνακα.



Το τελευταίο μέρος αποτελούν οι απολαβές και τα ασφαλιστικές εισφορές του ιδιοκτήτη του γραφείου.



Επομένως, σε σύνολο δαπανών έχουμε:











